cyanic-selkie/wikianc huggingface dataset:
দ্য সাউন্ড অব মিউজিক
১৯৫৯ সালের নভেম্বরে মূল গীতনাট্যটি প্রকাশিত হয়েছিল। প্রথম প্রকাশের পর এর অনেক পুনর্নির্মাণ হতে থাকে বিভিন্নভাবে। ১৯৬৫ সালে এ থেকে একটি চলচ্চিত্র নির্মিত হয়। একাডেমি পুরস্কার বিজয়ী এই ছবির নামও ছিল দ্য সাউন্ড অব মিউজিক। এই গীতনাট্যটি ছিল রজার্স ও হ্যামারস্টাইন কর্তৃক নির্মিত শেষ গীতনাট্য। কারণ এর মূল ব্রডওয়ে প্রকাশনার ৯ মাস পর হ্যামারস্টাইন ক্যান্সারে আক্রান্ত হয়ে মৃত্যুবরণ করেন।
চিত্তরঞ্জন দাশ
দেশবন্ধু চিত্তরঞ্জন দাশ (৫ নভেম্বর ১৮৭০ - ১৬ জুন ১৯২৫) হলেন একজন বাঙালি আইনজীবী, রাজনীতিবিদ, স্বাধীনতা সংগ্রামী, কবি ও লেখক। তিনি স্বরাজ্য পার্টি-র প্রতিষ্ঠাতা। তার সময়ের অন্যতম বৃহৎ অঙ্কের আয় অর্জনকারী উকিল হওয়া সত্ত্বেও তিনি তার সম্পদ অকাতরে সাহায্যপ্রার্থীদের কাছে বিলিয়ে দিয়ে বাংলার ইতিহাসে দানবীর হিসাবে সুপরিচিত হয়ে আছেন। তিনি "দেশবন্ধু" নামেতে জগৎ বিখ্যাত হয়ে আছেন।
জন্ম ও শিক্ষাজীবন
চিত্তরঞ্জন দাশ বিক্রমপুরের(বর্তমান বাংলাদেশের মুন্সীগঞ্জের টঙ্গীবাড়ী উপজেলার) তেলিরবাগ গ্রামে এক উচ্চ মধ্যবিত্ত বৈদ্যব্রাহ্মণ বিখ্যাত "দাশ"পরিবারে ১৮৭০ সালের ৫ নভেম্বর জন্মগ্রহণ করেন। তার পিতা ভুবন মোহন দাশ কলকাতা হাইকোর্টের সলিসিটার ছিলেন। জীবিকার তাগিদে তিনি বিক্রমপুর থেকে কলকাতায় গিয়ে বসবাস করতেন । ভুবন মোহন দাশের বড় ভাইয়ের নাম দুর্গা মোহন দাশও আইনজীবী ছিলেন।
জিন ইয়ান (ফুটবলার)
জিন ইয়ান (জন্ম: ২৭ জুলাই ১৯৭২) একজন চীনা প্রাক্তন মহিলা ফুটবল ফরোয়ার্ড ৷ তিনি ২০০০ গ্রীষ্মকালীন অলিম্পিকে চীনের মহিলা জাতীয় ফুটবল দলের অংশ ছিলেন।
চিত্তরঞ্জন দাশ
কর্মজীবন
১৮৯৪ সালে কলকাতা হাইকোর্টে ব্যারিস্টার হিসেবে নিজের নাম তালিকাভুক্ত করেন। ১৯০৮ সালে অরবিন্দ ঘোষের বিচার তাকে পেশাগত মঞ্চের সম্মুখ সারিতে নিয়ে আসে। তিনি এত সুনিপুণ দক্ষতায় মামলাটিতে বিবাদী পক্ষ সমর্থন করেন যে অরবিন্দকে শেষ পর্যন্ত বেকসুর খালাস দেয়া হয়। তিনি ঢাকা ষড়যন্ত্র মামলায় (১৯১০-১১) বিবাদী পক্ষের কৌশলী ছিলেন। তিনি দেওয়ানী ও ফৌজদারী উভয় আইনেই দক্ষ ছিলেন।তিনি ব্যাঙ্গল প্যাক্ট এর প্রবক্তা।
বিখ্যাত শিষ্য
চিত্তরঞ্জন দাস বাংলার বহু রাজনৈতিক নেতার রাজনৈতিক গুরু। তাদের মধ্যে সুভাষচন্দ্র বসু ,হোসেন শহীদ সোহরাওয়ার্দী,বিধানচন্দ্র রায়,শরৎচন্দ্র বসু,জ্যোতিন্দ্রমোহন সেনগুপ্ত উল্লেখযোগ্য।
মৃত্যু
১৯২৫ সালের ১৬ই জুন চিত্তরঞ্জন দাশ মৃত্যুবরণ করেন। উদার মতবাদ ও দেশের প্রতি দরদের কারণে তিনি হিন্দু মুসলমান সকলের শ্রদ্ধা ও ভালবাসা অর্জন করেন এবং তার এই উদার মতবাদের জন্য জনগণ তাকে দেশবন্ধু খেতাবে ভূষিত করেন।
তার মৃত্যুর খবরে শোকার্ত রবীন্দ্রনাথ ঠাকুর তার সম্বন্ধে বলেনঃ
প্রাচীন বিশ্বায়ন
থাম্ব|ডান|400px|জ্যানেট আবু-লুঘড বিবৃত ত্রয়োদশ শতাব্দীর বৈশ্বিক ব্যবস্থা।
প্রাচীন বিশ্বায়ন বিশ্বায়নের ইতিহাসের একটি ধাপ যা সাধারনভাবে একদম প্রথম দিকের সভ্যতা থেকে শুরু করে মোটামুটিভাবে ১৬০০ সাল (পরবর্তী সময়কাল প্রাক আধুনিক বিশ্বায়ন হিসেবে পরিচিত) পর্যন্ত বিস্তৃত সময়ে ঘটে যাওয়া উন্নয়ন ও বিশ্বায়নের ঘটনাগুলোকে নির্দেশ করে। সম্প্রদায় ও রাষ্ট্রের মধ্যকার সম্পর্ক এবং কীভাবে ধারণা ও সামাজিক আদর্শের স্থানীয় ও আঞ্চলিক উভয় পর্যায়ে ভৌগোলিক বিস্তারের মাধ্যমে কীভাবে তা গড়ে ওঠে এই বিষয়গুলো প্রাচীন বিশ্বায়নে বিবৃত হয়।
বিভিন্ন রাষ্ট্র লোভনীয় পণ্য পাওয়ার উদ্দেশ্যে নিজেদের মাঝে যোগাযোগ ও পণ্য আদান প্রদান শুরু করে। এ ব্যবসার মাধ্যমেই ধর্ম, অর্থনৈতিক কাঠামো ও রাজনৈতিক ধারণা ছড়িয়ে পড়ে। বণিকেরা পরস্পরের সাথে কীভাবে এতটা সম্পর্কিত ও সচেতন হয়ে পড়ে যা পরিষ্কার নয়। বর্তমান সময়ের বিশ্বায়নের সাথে প্রাচীন বিশ্বায়নকে খুবই ক্ষুদ্র পরিসরে তুলনা করা যায়। এটি শুধুমাত্র নানা অঞ্চলের মাঝে পণ্য বিস্তারের সুবিধাই দেয়নি, সাথে সাথে মানুষকে ভিন্ন সংস্কৃতির অভিজ্ঞতা অর্জনের সুযোগও করে দিয়েছিল। যে সব নগর ব্যবসায়ে অংশ নিয়েছিল তারা নদী, সামুদ্রিক লেন বা বিস্তৃত মহাসড়কের মাধ্যমে যুক্ত ছিল এবং এর কিছু অতি প্রাচীনকাল থেকে ব্যবহৃত হয়ে আসছে। বাণিজ্য পদ্ধতি কয়েকটি ভৌগোলিক অঞ্চলের মাঝে বিভক্ত ছিল। যার মাঝে ছিল ব্যবসা কেন্দ্র, দূরবর্তী বাজারের জন্য বিপণন অঞ্চল ইত্যাদি। তখনকার সময়ের উপব্যবস্থাগুলো নিজেরা আজকের থেকে অনেকটাই স্বয়ংসম্পূর্ণ ছিল এবং নিত্যদিনের টিকে থাকার জন্য পরস্পরের ওপর কম নির্ভরশীল ছিল। লম্বা দূরত্বের বাণিজ্য অনেক পরীক্ষা নিরিক্ষার মাঝে দিয়ে গেলেও তা অনেক লম্বা সময়ের জন্য চলেছিল। পুরো বাণিজ্য ব্যবস্থা যুক্ত হয়েছিল আটটি উপব্যবস্থা নিয়ে যা তিনটি বড় অংশে বিভক্ত ছিল, যা ছিল পশ্চিম ইউরোপীয়, মধ্যপ্রাচ্য ও দূরপ্রাচ্যকে কেন্দ্র করে। বাণিজ্যের মাধ্যমে এ পারস্পরিক মিথস্ক্রিয়া আদি সভ্যতার যোগাযোগের মাধ্যমে পরিণত হয়েছিল, যার কারণে আধুনিক বিশ্বায়ন ছড়িয়ে পরে এবং বর্তমান সমাজকে একটি নতুন দৃষ্টিভঙ্গি প্রদান করে।
বিশ্বায়নের সংজ্ঞা
বিশ্বায়ন হচ্ছে অঞ্চল এবং স্বতন্ত্র ব্যক্তিদের মধ্যে আন্তঃসংযোগ বাড়ানোর প্রক্রিয়া। বিশ্বায়নের ধাপগুলো হল বিশ্বব্যাপী অর্থনৈতিক, রাজনৈতিক, প্রযুক্তিগত, সামাজিক ও সাংস্কৃতিক সংযোগ।  প্রাচীন বিশ্বায়ন এর ইংরেজি প্রতিশব্দের অংশ “আর্কাইক” শব্দটি প্রাথমিক ঐতিহ্য এবং ক্রিয়া হিসাবে বর্ণনা করা যেতে পারে, যা একসময় সমাজে ঐতিহাসিকভাবে স্পষ্ট ছিল কিন্তু সময়ের সাথে বিচ্ছিন্ন হয়ে গেছে। বিশ্বায়নের প্রধান তিনটি পূর্বশর্ত রয়েছে। প্রথমটি প্রাচ্যে উদ্ভূত ধারণা, যাতে দেখানো হয়েছে কীভাবে পশ্চিমা রাষ্ট্রগুলি এ অঞ্চল থেকে অধিকৃত নীতির অনুসরণ ও বাস্তবায়ন করেছে।undefined প্রাচ্যের এসব ঐতিহ্যগত ধারণা ছাড়া, পশ্চিমা বিশ্বায়নটি যেভাবে উদ্ভূত হয়েছিল তা হতে পারত না। দ্বিতীয় শর্তটি হচ্ছে দূরত্ব।  রাষ্ট্রগুলোর মধ্যকার যোগাযোগ বিশ্বব্যাপী বিস্তৃত ছিল না এবং প্রায়শই এটি এশিয়া, উত্তর আফ্রিকা, মধ্যপ্রাচ্য এবং ইউরোপের কিছু অংশে সীমিত ছিল।undefined প্রারম্ভিক বিশ্বায়নের ক্ষেত্রে কাছাকাছি অবস্থিত না থাকা অন্যান্য  রাষ্ট্রের সাথে যোগাযোগ রাষ্ট্রগুলোর জন্য কঠিন ছিল। ধীরে ধীরে, প্রযুক্তিগত অগ্রগতি রাষ্ট্রগুলিকে অন্যদের অস্তিত্ব সম্পর্কে জানতে ও বিশ্বায়নের  আরেকটি পর্যায় আনতে সক্ষম হয়। তৃতীয় শর্তটি পারস্পরিকতা, স্থিতিশীলতা এবং ধারাবাহিকতার সাথে সম্পর্কিত। যদি একটি রাষ্ট্র অন্যের উপর নির্ভরশীল না হয় তবে পরস্পরের দ্বারা পারস্পরিক প্রভাবিত হওয়ার কোন উপায় নেই। এটা বৈশ্বিক যোগাযোগের একটি অন্যতম প্রধান চালিকাশক্তি যা ছাড়া বিশ্বায়ন যেভাবে আবির্ভূত হয়েছে তা হতে পারত না এবং রাষ্ট্রকে নিজের উৎপাদন ও সম্পদের উপর নির্ভরশীল হতে হতো। এই ধারনাটি প্রারম্ভিক বিশ্বায়নকে ঘিরে দাঁড় করা বিভিন্ন যুক্তির মাঝে অন্যতম। এটা বলা হয় যে আধুনিক বিশ্বায়নের মত করে প্রাচীন বিশ্বায়ন কাজ করতে পারত না কারণ তখনকার সময়ের রাষ্ট্রগুলো পরস্পরের ওপর বর্তমানকালের মত এতটা নির্ভরশীল ছিল না।
একটি বৈশ্বিক ব্যবস্থার আবির্ভাব
ঐতিহাসিকরা বলেন যে ষোল এবং উনিশ শতকের মধ্যে পুঁজিবাদের উত্থানের আগে বিশ্বাব্যপী একটি ব্যবস্থা ছিল। একে পুঁজিবাদের প্রাথমিক যুগ হিসেবে উল্লেখ করা হয় যেখানে দীর্ঘমেয়াদি বাণিজ্য, বাজার বিনিময় এবং পুঁজির সংগ্রহ রাষ্ট্রগুলোর মধ্যে বিদ্যমান ছিল।undefined আটশত খ্রিষ্টাব্দে গ্রিক, রোমান ও মুসলিম সাম্রাজ্যগুলি চীন ও মধ্যপ্রাচ্য জুড়ে  আবির্ভূত হয়েছিল। প্রধান ধর্মগুলো যেমন খ্রিস্ট ধর্ম, ইসলাম ও বৌদ্ধ ধর্ম দূরবর্তী দেশগুলিতে ছড়িয়ে পড়ে যেখানে অনেকগুলো আজও অপরিবর্তিত রয়েছে। দূরবর্তী বাণিজ্য পথের সবচেয়ে জনপ্রিয় একটি উদাহরণ হচ্ছে সিল্ক রুট, যা চীন ও ভূমধ্যসাগরের সাথে আরবদেশ, দক্ষিণ এশিয়া ও আফ্রিকার মাঝে চলাচল ও বাণিজ্যের পথ হিসেবে ব্যবহৃত হতো।undefined মূলত প্রাচ্যে বাণিজ্যের মাধ্যমে গড়ে ওঠা এসব সম্পর্ক স্থাপিত হয়েছিল এবং তারাই পরবর্তীতে পুঁজিবাদের বিকাশে নেতৃত্ব দেয়। এ সময়েই ক্ষমতা এবং ভূমি অভিজাত ও চার্চের কবল থেকে বুর্জোয়া শ্রেণীর হাতে যায় এবং এর ফলে উৎপাদনে শ্রমের বিভাজন ঘটে।undefined বারো শতকের শেষ এবং তেরো শতকের শুরুর দিকে একটি আন্তর্জাতিক বাণিজ্য ব্যবস্থা উত্তর-পশ্চিম ইউরোপ থেকে শুরু করে চীন পর্যন্ত বিকশিত হয়েছিল।undefined
প্রাচীন বিশ্বায়নের একটি বহুর্মুখী ধর্ম ছিল, যা অ-ইউরোপীয়দের সক্রিয় অংশগ্রহণের সাথে জড়িত। যেহেতু এটি উনিশ শতকের গ্রেট ডাইভারজেন্সের পূর্বাভাস দিয়েছিল, যাতে পশ্চিম ইউরোপ শিল্প ও অর্থনৈতিক উৎপাদনের পরিপ্রেক্ষিতে বাকি বিশ্ব থেকে এগিয়ে যায়। প্রাচীন বিশ্বায়ন এমন একটি ঘটনা যা শুধুমাত্র ইউরোপই নয়, বরং অন্যান্য অর্থনৈতিকভাবে উন্নত প্রাচীন বিশ্বের কেন্দ্র যথা গুজরাত, বঙ্গ, চীনের উপকূলবর্তী অঞ্চল ও জাপানও গ্রহণ করেছিল।undefined
এসব প্রাক-পুঁজিবাদী গতিবিধিগুলো বৈশ্বিক না হয়ে বরং আঞ্চলিক ছিল এবং বেশিরভাগ ক্ষেত্রে ছিল অস্থায়ী। ২০০১ সালে ইতিহাসবেত্তা এ.জি. হপকিন্স প্রাথমিক বিশ্বায়নের এই ধারণার প্রস্তাব দেন। প্রাচীন বিশ্বায়নের উপর হপকিন্সের মূল বক্তব্যগুলোতে বাণিজ্য, এটি থেকে উদ্ভূত জনগণ, পাশাপাশি পুরো অঞ্চল জুড়ে ছড়িয়ে পরা ধর্মীয় ভাবধারা এবং সাম্রাজ্য নিয়ে আলোকপাত করা হয়।undefined রাষ্ট্রগুলির মধ্যকার এই নতুন মিথস্ক্রিয়তার ফলে বিশ্বের বিভিন্ন অংশগুলির মধ্যে আন্তঃসংযোগ সৃষ্টি হয়, যা রাষ্ট্রের নিয়ন্ত্রকদের মধ্যে স্বাধীন মনোভাবের সৃষ্টি করেছিল।undefined পণ্য ও চিন্তার এ ছড়িয়ে পরায় অংশগ্রহণকারী মূল নিয়ন্ত্রকরা ছিল রাজা, যোদ্ধা, পুরোহিত এবং ব্যবসায়ীরা। হপকিন্স আরো বলেন যে এ সময়কালে ক্ষুদ্র বিশ্বায়ন বিশিষ্ট হয়ে ওঠে এবং কিছু ভেঙ্গে পড়ে অথবা সংকীর্ণ হয়ে ওঠে।undefined
এই ক্ষুদ্র বিশ্বায়নগুলোকে অনিয়মিত এবং ভঙ্গুর হিসেবে উল্লেখ করা হয় যেহেতু মাঝেমাঝে সাম্রাজ্যগুলো নাগালের বাইরে চলে যেত এবং ফলে পিছিয়ে আসতে হতো।undefined এগুলোর রেখে যাওয়া অবশেষ নতুন ধারণার সাথে পশ্চিমকে মানিয়ে নিতে সাহায্য করে এবং পশ্চিমা পুঁজিবাদের ধারণার দিকে এগিয়ে নিয়ে যায়। গৃহীত ধারণাগুলো পশ্চিমা মুদ্রা ব্যবস্থায় দেখা যায় এবং পুঁজিবাদের মতো পদ্ধতির কেন্দ্র হয় যা আধুনিকতা এবং আধুনিক বিশ্বায়নকে সংজ্ঞায়িত করে।
প্রাচীন বিশ্বায়নের তিনটি মূলনীতি
প্রাচীন বিশ্বায়ন তিনটি মূলনীতি নিয়ে গঠিতঃ সার্বজনীন রাজত্ব, ধর্মীয় আন্দোলনের সম্প্রসারণ, ঔষধ বিষয়ক বোধ।
অর্থনৈতিক বিনিময়
রাষ্ট্রগুলোর মধ্যকার সংযুক্তি ও বাণিজ্য বৃদ্ধির সাথে সাথে অর্থনৈতিক বিনিময় পুরো অঞ্চলজুড়ে ছড়িয়ে পরে এবং কর্তাব্যক্তিদের নতুন সম্পর্ক গড়ে তোলার কারণ হয়। প্রারম্ভিক অর্থনৈতিক উন্নয়ন শ্যাম্পেন মেলা গুলিতে দেখা যায়, যেগুলো ছিল বাইরের বাজার যেখানেযেখানে ভ্রমণকারীরা তাদের পণ্যগুলি বিক্রি করতে এবং কেনাকাটা করতে আসত। ঐতিহ্যগতভাবে অর্থের বিপরীতে বিনিময়কে ব্যবহার করা হত, কিন্তু একসময় ভ্রমণকারী বণীকদের সংখ্যা বেড়ে গেলে মুদ্রার প্রয়োজন বেড়ে যায় টাকা পরিবর্তন করার পদ্ধতি স্থাপন করা জরুরি হয়ে পড়ে।কিছু ঐতিহাসিক পণ্ডিতরা [কারা?] যুক্তি দেন যে এটি ব্যাংকার এবং ক্রেডিট প্রতিষ্ঠানের ভূমিকার শুরু।এর উদাহরণ দেখা যায় কোনো ব্যক্তির যদি এমন কোনো পণ্যের প্রয়োজন পড়ে যা শহুরে বণিকেরা সাধারণত মজুত করে না। পণ্যটির সন্ধানকারী পণটির ফরমাশ দেন, বণিক যা পরবর্তীতে নিয়ে আসার প্রতিশ্রুতি দেয়। পণ্যের সন্ধানকারী হয় বণিককে আমানত দেন কিছু মজুরি আগেভাগে প্রদানের মাধ্যমে, বণিক থেকে আমানত গ্রহণ করে পণ্যটি মজুত হওয়া মাত্র পুরো মূল্য শোধ করার প্রতিশ্রুতি দিয়ে, অথবা ডাউন পেমেন্টের মাধ্যমে এক ধরনের রেয়াৎ গঠন করেন। পণ্যের সন্ধানকারীর বণিকের চাওয়া টাকা না থাকলে তিনি অর্থ পরিবর্তনকারী দ্বারা সংরক্ষিত মূলধন থেকে ঋণ নিতে পারেন অথবা তিনি  তিনি তার প্রত্যাশিত ফসলের অংশ বন্ধক করতে পারেন, হয় টাকা পরিবর্তনকারী থেকে অথবা যে বণিকের কাছে পণ্যটি খুঁজছেন তার থেকে। এই লম্বা লেনদেন অবশেষে একটি জটিল অর্থনৈতিক ব্যবস্থায় পর্যবসিত হয় এবং  সাপ্তাহিক বাজার বন্ধক থেকে দীর্ঘমেয়াদী বাণিজ্যের জন্য প্রয়োজনীয় নগদীকরণ পদ্ধতিতে প্রসারিত হয়।undefined
শহুরে বণিকেরা যখন শহরের সীমার বাইরে গিয়ে বড় দূরত্ব ভ্রমণ করে পণ্য বেচাকেনার উদ্দেশ্যে বাজারের কেন্দ্রে যাত্রা শুরু করে বাণিজ্যের একটি বৃহৎ পরিসীমার উন্নয়ন ঘটে। তারপর বণিকেরা সাপ্তাহিক ভিত্তিতে একই স্থানে মিলিত হতে শুরু করে, যা তাদের অন্য বণিকদের সাথে বিশেষ পণ্য যার চাহিদা স্থানীয় কৃষিজীবীদের কাছে নেই কিন্তু তাদের নিজ শহরে আছে সেগুলো আনার ব্যবস্থা করার সুযোগ করে দেয়।undefined স্থানীয় ব্যক্তিরা যখন অগ্রিম আদেশ প্রদান করে, তখন বিভিন্ন ব্যবসায়ীদের কাছ থেকে গ্রাহকরা দূরবর্তী শহরগুলির আইটেমগুলির জন্য অর্ডার দিতে শুরু করতে পারে যা তাদের ব্যবসায়ীরা তাদের প্রতিপক্ষ থেকে অর্ডার করতে পারে। এই কেন্দ্রীয় সাক্ষাতের স্থান হয়ে ওঠে দীর্ঘ দূরত্ব বাণিজ্য এবং এর বিস্তারের কেন্দ্রবিন্দু হয়ে ওঠে।undefined
পণ্য এবং ধারণার বিস্তার
ফসলী পণ্যের মাঝে সবচেয়ে জনপ্রিয় ছিল মশলা, যা স্বল্প দূরত্বে বিক্রি হত। আবার উৎপাদিত পণ্য ছিল এই ব্যবস্থার মূল এবং এ ধরনের পণ্য ছাড়া বাণিজ্যে তেমন সুযোগ পাওয়া যেত না। ইউরোপ ও মধ্যপ্রাচ্যে স্বর্ণের মুদ্রার আকারে এবং ত্রয়োদশ শতকে চীনে কাগজের মুদ্রার আকারে টাকার উদ্ভাবন বিভিন্ন ক্রিয়াশীল পক্ষের মাঝে বাণিজ্যের ছড়িয়ে পড়ার সুযোগ দেয়। এই ব্যবস্থার সাথে জড়িত মূল পক্ষগুলো সোনা, রুপা এবং তামাকে ভিন্ন মাত্রায় মূল্যবান মনে করত। তথাপি, পণ্য স্থানান্তরিত হয়, দাম নির্ধারিত হয়, বিনিময়ের হারে সম্মতি আসে, চুক্তি সম্পাদিত হয়, ঋণ বেড়ে যায়, অংশীদারত্ব তৈরী হয় এবং যেসব চুক্তি গঠিত হয়েছিল তা নথিভুক্ত করা হয় এবং তা মেনে চলা হয়। বিশ্বায়নের সময় বাণিজ্যের উপায় হিসেবে ঋণেরও ব্যবহার হয়। ঋণের ব্যবহার প্রথমে রক্ত সম্বন্ধের মাধ্যমে শুরু হলেও পরবর্তীতে তা থেকে “ব্যাংকার” পেশার উৎপত্তি ঘটে।
মানুষের ছড়িয়ে পড়ার সাথে সাথে সমগ্র বিশ্বে নতুন ধারণা, ধর্ম এবং পণ্য আসে যা ইতোপূর্বে কোনো সমাজেই এতটা স্পষ্ট হয় নি।undefined এছাড়াও, এই বিশ্বয়ন সামন্ততান্ত্রিক সমাজের মাত্রা কমিয়ে দেয় স্বনির্ভরশীল সমাজকে ধনতান্ত্রিক অর্থনীতিতে রূপান্তরের মাধ্যমে। ১৪০০ শতকের কাছাকাছি সময়ে উত্তর আফ্রিকা এবিং ইউরোপকে সযুক্ত করা বেশিরভাগ বাণিজ্য নিয়ন্ত্রিত হতো মধ্যপ্রাচ্য, চীন এবং ভারতের দ্বারা। প্রাক-আধুনিক সময়ে দীর্ঘ দূরত্বের বাণিজ্যের বিশাল খরচ ও বিপদের কারণে প্রাচীন বিশ্বায়ন উচ্চমূল্যের পণ্যের ব্যবসা থেকে বেরিয়ে আসে যা অল্প জায়গা দখল করত। বেশিরভাগ পণ্য যা উৎপাদিত ও বিক্রি হতো বিলাসদ্রব্য হিসেবে বিবেচিত হতো এবং অনেকেই [কে?] এসব ঈপ্সিত দ্রব্যকে সমাজের মাপনীতে উচ্চতর স্থানের হিসেবে বিবেচিত করতো।[উদ্ধৃতি প্রয়োজন]
প্রধান বাণিজ্যিক পথসমূহ
প্রাচীন বিশ্বায়নের সময়ে ইউরোপ, চীন ও মধ্যপ্রাচ্যের সাথে যুক্ত তিনটি প্রধান বাণিজ্য পথ ছিল।[ সর্ব উত্তরের রাস্তাটি মূলত মঙ্গোল সাম্রাজ্যের মধ্য দিয়ে গিয়েছিল এবং প্রায় ৫০০০ মাইল দীর্ঘ ছিল। ] যদিও পথটি গড়ে উঠেছিল বিস্তির্ন মরুভূমির মধ্য দিয়ে যেখানে সম্পদ খুব কম ছিল বা নেই বললেই চলে, তারপরও বণিকেরা এই পথে ভ্রমণ করতো। তেরো শতক জুড়েও পথটিতে ভ্রমণ করা হতো কারণ কুবলাই খান সমগ্র মঙ্গোল সাম্রাজ্যকে একত্রিত করেছিলেন এবং ভ্রমণকারীদের থেকে খুব কম নিরাপত্তা কর নিতেন। একত্রীকরনের আগে মধ্যপ্রাচ্যের বণিকেরা এই পথ ব্যবহার করত কিন্তু প্রত্যেক গ্রামেই তাদের থামানো হত এবং কর দিতে হতো।
মাঝের পথটি সিরিয়ার উপকূল হয়ে বাগদাদ পর্যন্ত গিয়েছিল যেখান থেকে ভ্রমণকারীরা পারস্য থেকে ভারতে স্থলভাগের পথ অনুসরণ করতে পারত, অথবা পারস্য উপসাগরের মধ্য দিয়ে ভারত ভ্রমণ করতে পারত। অষ্টম এবং দশম শতকের মাঝে বাগদাদ ছিল বৈশ্বিক শহর, কিন্তু এগার শতকে তার পতন ঘটতে শুরু করে বন্যা, ভূমিকম্প, অগ্নিকাণ্ড ইত্যাদি প্রাকৃতিক দুর্যোগের কারণে। ১২৫৮ সালে, মঙ্গোলরা বাগদাদ দখল করে। তারা বাগদাদের অধিবাসীদের ওপর উচ্চ কর চাপিয়ে দেয় যার ফলে উৎপাদন কমে আসে বণিকদের শহরটি এড়িয়ে চলার কারণ হিসেবে। তৃতীয় এবং সর্ব দক্ষিণের পথটি মামলুক নিয়ন্ত্রিত মিসরের মধ্য দিয়ে যায়। বাগদাদের পতনের পর কায়রো ইসলামিক রাজধানী হয়ে ওঠে।
এই বাণিজ্যিক পথগুলির মাঝের  বেশ কয়েকটি প্রধান শহর ধনী ছিল এবং বণিক ও আন্তর্জাতিক বাজারের জন্য পরিষেবা প্রদান করত। পালমিরা এবং পেত্রার অবস্থান ছিল সিরিয়ার মরুভূমির প্রান্তে এবং এগুলো বাণিজ্যের শক্তিকেন্দ্র হিসেবে মুলত উন্নীত হয়েছিল। তারা বাণিজ্যের পথগুলির আইন শৃঙ্খলা রক্ষা করতো এবং বনিকদের কাফেলার সরবরাহের উৎস ছিল। শহরগুল এমন স্থানে পরিনত হয়েছিল যেখানে বিভিন্ন জাতির এবং সংস্কৃতির মানুষদের পরিচয় এবং মেলবন্ধন ঘটত। এ বাণিজ্যের পথগুলো ছিল প্রাচীন সভ্যতার মানুষ এবং তাদের সমাজের মধ্যবর্তী যোগাযোগের মহাসড়ক। নতুন আবিষ্কার, ধর্মবিশ্বাস, শৈল্পিক শৈলী, ভাষা এবং সামাজিক রীতিনীতি, সেইসাথে পণ্য ও কাঁচামাল, ছড়িয়ে পড়েছিল বাণিজ্যের জন্য এক জায়গা থেকে অন্য জায়গায় ছুটে চলা মানুষের মাধ্যমে।
আদি বিশ্বায়ন
আদি বিশ্বায়ন হচ্ছে প্রাচীন বিশ্বায়নের পরবর্তী সময়কাল যা ১৭ শতক থেকে ১৯ শতকের মাঝে ঘটেছিল। প্রাচীন বিশ্বায়নের সময়ে যেসব পথগুলো স্থাপিত হয়েছিল তা আদি বিশ্বয়নের সময়ে আরো বৈশিষ্টপূর্ণ বিস্তৃত পথের এবং জটিল বাণিজ্যিক পদ্ধতির উৎপত্তি ঘটায়। ইস্ট ইন্ডিয়া কোম্পানি র মত পরিচিত বাণিজ্যিক ব্যবস্থার প্রকাশ ঘটে এই সময়ে যা বৃহৎ মাত্রায় বিনিময় সম্ভব করে তোলে। বিশেষ করে দাশ ব্যবসা ছিল বৃহৎ এবং এর সাথে উপনিবেশ এ সম্মিলিতভাবে পণ্যদ্রব্যের গণউৎপাদন এ সময়কালের বৈশিষ্ট্য।
উচ্চ স্পন্দনশীল বাণিজ্যিক পথগুলোর কারণে গড়ে ওঠা বেশ কিছু সংখ্যক বহুজাতিগত অঞ্চলের ফলাফলে যুদ্ধ লক্ষণীয় হয়ে ওঠে। এ যুদ্ধগুলোর মাঝে অন্যতম ফরাসি-ভারত যুদ্ধ ,আমেরিকান বিপ্লবী যুদ্ধ এবং যুক্তরাজ্য ও ডাচদের মাঝে সংঘটিত অ্যাংলো-ডাচ যুদ্ধ।
আধুনিক বিশ্বায়ন
বিশ্বায়নের আধুনিক রূপটি ১৯ শতকের শেষের দিকে শুরু হয়েছিল। এই সময়ের উদ্ভবের শুরু মূলত পশ্চিম, পুঁজিবাদ ও সাম্রাজ্যবাদকে জাতির রাষ্ট্র ও শিল্প প্রযুক্তি দ্বারা সমর্থিত সম্প্রসারণের জন্য দায়ী। এগুলি পনেরো শতকে প্রবর্তিত হতে শুরু করে,যা ১৮ শতাব্দীতে শিল্পোন্নয়নের ফলে সময়ের সাথে দ্রুততার সাথে প্রসারিত হয়। ব্রিটিশ সাম্রাজ্যের জয় এবং আফিম যুদ্ধের বিজয়গুলি ক্রমবর্ধমান বৈশ্বিক সমাজের শিল্পায়ন ও গঠনে যুক্ত হয় কারণ এটি একটি বিশাল ভোক্তা অঞ্চল তৈরি করেছিল।
বিজয়ওয়াড়া রেলওয়ে বিভাগ
বিজয়ওয়াড়া রেলওয়ে বিভাগ (পূর্বে: বেজাওয়াদা রেলওয়ে বিভাগ ) ভারতীয় রেলওয়ের দক্ষিণ উপকূল রেলওয়ের অধীনে তিনটি রেলওয়ে বিভাগের একটি। বিভাগের সদর দপ্তর বিজয়ওয়াড়ায় অবস্থিত।
ইতিহাস
এটি ১৬ মে ১৯৫৬ সালে দক্ষিণ রেলওয়ের আটটি বিভাগের একটি হিসাবে গঠিত হয়েছিল। দক্ষিণ মধ্য রেলওয়ে জোন গঠনের পর, বিভাগটি অক্টোবর ১৯৬৬-এ একীভূত হয়।
২৭ ফেব্রুয়ারী ২০১৯-এ, এই বিভাগটিকে দক্ষিণ কোস্ট রেলওয়ে জোনের সাথে বিশাখাপত্তনমের সদর দফতরের সাথে একীভূত করার ঘোষণা করা হয়েছিল।
প্রশাসন ও এখতিয়ার
সংযোগ=//upload.wikimedia.org/wikipedia/commons/thumb/7/76/Vijayawada_railway_division_jurisdiction_signboard.jpg/220px-Vijayawada_railway_division_jurisdiction_signboard.jpg|থাম্ব| তেনালি – রেপালে শাখা লাইনে বিজয়ওয়াড়া রেলওয়ে বিভাগের এখতিয়ার বোর্ডের সূচনা সংযোগ=//upload.wikimedia.org/wikipedia/commons/thumb/a/a1/Vijayawada_Division_System_map.pdf/page1-220px-Vijayawada_Division_System_map.pdf.jpg|থাম্ব| বিজয়ওয়াড়া রেলওয়ে বিভাগের রুট ম্যাপ। বিভাগটি সম্পূর্ণরূপে অন্ধ্র প্রদেশ রাজ্যে অবস্থিত। এর একটি ব্রডগেজ রুট আছে এবং  এর একটি চলমান ট্র্যাক । এটির মোট বিদ্যুতায়িত রুট রয়েছে  এবং মোট ট্র্যাক  । বর্তমান ডিভিশনাল রেলওয়ে ম্যানেজার হলেন পি. শ্রীনিবাস।
বিভাগ এবং শাখা লাইন
গুডুর-ডুভাদা (বিজয়ওয়াড়া-গুডুর (তিনগুণ অগ্রগতি চলছে) এবং বিজয়ওয়াড়া-দুভভাদা), বিজয়ওয়াড়া-কোন্দাপল্লী, সমলকোট-কাকিনাদা বন্দর, বিজয়ওয়াড়া-ভীমাভারম, ভীমাভারম-নরসাপুরম এবং গুডিভাড়া-মাচিলিপত্তনম রেলপথ এবং দ্বিগুণ রেলপথ ।  যদিও, ভীমাভারম-নিদাদাভোলু (আরাভল্লি পর্যন্ত দ্বিগুণ বৈদ্যুতিক) নন-বিদ্যুতায়িত (বিদ্যুতায়নের কাজ চলছে)।  কোন্ডাপল্লী রেলওয়ে স্টেশন হল বিভাগীয় ইন্টারচেঞ্জ স্টেশন।
সূত্র :
বিঃদ্রঃ:
স্টেশন বিভাগ
সংশোধিত স্টেশন শ্রেণীকরণটি স্টেশনে পায়ের সংখ্যার উপর ভিত্তি করে করা হয়েছে এবং এতে তিনটি গ্রুপ রয়েছে, নন-সাবারবান (এনএস), শহরতলির (এস) এবং হাল্ট (এইচ) । এটিকে আরও বিভক্ত করা হয়েছে 1-6 থেকে অ-শহরবানের জন্য, 1-3 শহরতলির জন্য এবং 1-3 হল্ট স্টেশনগুলির জন্য। , বিভাগে মোট 161টি স্টেশন রয়েছে। এর মধ্যে 108টি অ-উপনগরী, 48টি হল্ট স্টেশন হিসাবে শ্রেণীবদ্ধ করা হয়েছে। নিদিগুন্টাপালেম, ভেঙ্কটাচালাম, কৃষ্ণপত্তনম, সার্পাভারম, কোমরাপুদি নামে পাঁচটি স্টেশন কোনো কোচিং ট্র্যাফিক পরিচালনা করে না এবং Sitampet, কায়কোরাম, Venkatachalam, Marampalli, পেদাব্রহ্মদেবম, Gudaparti নামে ছয়টি হল্ট স্টেশন বন্ধ ছিল।
কর্মক্ষমতা এবং উপার্জন
বিভাগটি প্রতিদিন প্রায় ২৭৪টি যাত্রীবাহী এবং ১৫০টি মালবাহী ট্রেন পরিচালনা করে। মোট ২২২টি ইলেকট্রিক, ৩৪টি ডিজেল লোকো, ৮৩৮টি কোচ, ২৯টি মেমু, ৩৭টি ডেমু । বিজয়ওয়াড়া রেলওয়ে বিভাগ মালবাহী পরিবহন থেকে এর বেশিরভাগ রাজস্ব তৈরি করে, যার মধ্যে রয়েছে কয়লা, সার, খাদ্যশস্য, সিমেন্ট ইত্যাদির মতো প্রধান পণ্য। কৃষ্ণপত্তনম এবং কাকিনাদা বন্দরগুলি মাল পরিবহনে বিভাগের জন্য দুটি প্রধান রাজস্ব আয়কারী। ২০১৩-১৪ সালে, এটি 100 million যাত্রীর একটি বিভাগীয় রেকর্ড পরিচালনা করেছে। ২০১৮-১৯ আর্থিক বছরে, বিভাগের মোট আয় ছিল inr 51370000000 । এর মধ্যে রয়েছে, inr 39652900000  মালবাহী পরিপ্রেক্ষিতে এবং inr 10422300000  ) যাত্রী পরিবহন দ্বারা। একই অর্থবছরে, এটি দেশের একমাত্র বিভাগ হিসাবে রেকর্ড করেছে ৯.৩ মেট্রিক টন মাল লোডিং।
নীচের সারণীটি ২০১৭-১৮ আর্থিক বছর থেকে যাত্রী এবং মালবাহী উভয়ের রাজস্ব এবং পরিবেশন ট্রাফিক দেখায়।
জ্যাকি বটেন
জেমস টমাস জ্যাকি বটেন (Jackie Botten; জন্ম: ২১ জুন, ১৯৩৮ - মৃত্যু: ১৪ মে, ২০০৬) ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি।  ১৯৬৫ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্থ ইস্টার্ন ট্রান্সভাল ও নর্দার্ন ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন ‘জ্যাকি’ ডাকনামে পরিচিত জ্যাকি বটেন।
প্রথম-শ্রেণীর ক্রিকেট
প্রিটোরিয়া বয়েজ হাই স্কুলে অধ্যয়ন করেছেন। ১৯৫৭-৫৮ মৌসুম থেকে ১৯৭১-৭২ মৌসুম পর্যন্ত জ্যাকি বটেনের প্রথম-শ্রেণীর খেলোয়াড়ী জীবন চলমান ছিল। ১৯৫৭-৫৮ মৌসুমে নর্থ ইস্টার্ন ট্রান্সভালের সদস্যরূপে প্রথম-শ্রেণীর ক্রিকেটে অভিষেক ঘটে জ্যাকি বটেনের। পরের মৌসুমে মাত্র সাত খেলায় ৬৩ উইকেট দখল করেছিলেন তিনি। ফলশ্রুতিতে, ঐ দেশের অন্যতম বর্ষসেরা ক্রিকেটারের সম্মাননা লাভ করেন তিনি। ঐ মৌসুমের উল্লেখযোগ্য দিক ছিল গ্রিকুয়াল্যান্ড ওয়েস্টের বিপক্ষে খেলায় ৪৯ রান খরচায় ১৫ উইকেট লাভ। তন্মধ্যে, প্রথম ইনিংসে ব্যক্তিগত সেরা বোলিং পরিসংখ্যান ৯/২৩ গড়েন।
পরের মৌসুমে আবারো ভালো খেলা উপহার দেন। তবে, অল্পের জন্যে ১৯৬০ সালে ইংল্যান্ড গমন করা থেকে বঞ্চিত হন। অবশ্য, ১৯৬১ সালে ফেজেলা দলের সদস্যরূপে ইংল্যান্ড গিয়েছিলেন তিনি। ১৯৭১-৭২ মৌসুম পর্যন্ত খেলা চালিয়ে গেলেও নিজেকে আর কখনো শুরুরদিকের সুন্দর ক্রীড়াশৈলী প্রদর্শনের দিকে নিয়ে যেতে পারেননি।
আন্তর্জাতিক ক্রিকেট
জ্যাকি বটেন বৈচিত্র্যময় পেস সহযোগে ধূর্ততার সাথে ফাস্ট-মিডিয়াম বোলিং করতেন। স্লিপ অঞ্চলের দিকে বলকে ঠেলে দিতে ব্যাটসম্যানকে বাধ্য করাতেন। সমগ্র খেলোয়াড়ী জীবনে ২০.৩৬ গড়ে ৩৯৯ উইকেট দখল করেছিলেন তিনি।
ব্যক্তিগত জীবন
ক্রিকেটের পাশাপাশি ফুটবল খেলায়ও সিদ্ধহস্তের পরিচয় দিয়েছিলেন জ্যাকি বটেন। প্রিটোরিয়াভিত্তিক আর্কাডিয়া শেফার্ডসের পক্ষে ন্যাশনাল ফুটবল লীগে খেলেছেন। ক্রিকেট খেলা থেকে অবসর গ্রহণের পর ১৯৯৩ সাল থেকে নর্দার্নস ক্রিকেট ইউনিয়নের সম্মানিত সদস্যরূপে কাজ করেছেন।
মেসোপটেমিয়া
খ্রিষ্টপূর্ব ১৫০ সালের দিকে মেসোপটেমিয়া পার্সিয়ানদের নিয়ন্ত্রণেই ছিল কিন্তু পরে এই ভূখন্ডের আধিপত্য নিয়ে রোমানদের সাথে যুদ্ধ হয় এবং রোমানরা এই অঞ্চল ২৫০ বছরের বেশি শাসন করতে পারে নি। । দ্বিতীয় শতকের শুরুর দিকে পার্সিয়ানরা এই অঞ্চলের নিয়ন্ত্রণ নিয়ে নেয় এবং সপ্তম শতাব্দী পর্যন্ত এই অঞ্চল তাদের শাসনেই থাকে, এরপর মুসলিম শাসনামল শুরু হয় । মুসলিম খিলাফত শাসনে এই অঞ্চল পরবর্তীতে ইরাক নামে পরিচিতি লাভ করে ।
ভৌগোলিক পটভূমি
পারস্য উপসাগরের উত্তরে বর্তমানে যে দেশটির নাম ইরাক সেটিই একসময় মেসোপটেমিয়া বলে ছিল ইতিহাসে বিখ্যাত। অবশ্য এটা সেই প্রাচীনকালের কথা।গ্রীকরাই দিয়েছিল এই নাম। এর অর্থ হল দুই নদীর মধ্যবর্তী দেশ। এক কথায় একে বলা চলে দোয়াব অঞ্চল। আসলে মেসোপটেমিয়া ঘিরে বয়ে গিয়েছে দুটি নদী টাইগ্রিস এবং ইউফ্রেটিস। এই নদী দুটির জলে ধৌত ও পলিমাটিতে ভরা অঞ্চলটি ছিল খুবই উর্বর—চাষবাসের আদর্শ ভূমি। আনুমানিক ছ'হাজার বছর আগে এই অঞ্চলে সভ্যতার প্রথম সোনালি আলো দেখা যায়। এখানে অনেক ঢিপির মতো ছোট ছোট পাহাড়ও রয়েছে। এগুলোকে বলে ‘টেল '। পরবর্তীকালে এসব ‘টেল’ খুঁড়ে মাটির বিভিন্ন স্তরে মেলে বসতির নানা চিহ্ন আর ধ্বংসাবশেষ। আর এসব ধ্বংসাবশেষই জানিয়ে দেয় এখানে সভ্যতা ছিল এবং তা ব্রোঞ্জ যুগেরই সাক্ষ্য বহন করছে।
আধুনিক ইরাকের টাইগ্রিস ও ইউফ্রেটিস নদীদ্বয়ের মধ্যবর্তী অঞ্চলে যে সভ্যতার আবির্ভাব ঘটেছিল সেটাই মূলত মেসোপটেমিয়া সভ্যতা নামে পরিচিত। তুরষ্কের আনাতোলিয়া (আর্মেনিয়া)) পর্বতমালা হতে টাইগ্রিস ও ইউফ্রেটিস দক্ষিণ পূর্বদিকে প্রবাহিত হয়ে পারস্য উপসাগরে পরেছে। প্রকৃতপক্ষে পলিসমৃদ্ধ নদীদুটির এই অঞ্চলে এরূপ সভ্যতার বিকাশ ঘটাতে সহযোগিতা করেছিল। মূলত এই উর্বরা অঞ্চলটি (টাইগ্রিস ও ইউফ্রেটিস) উত্তরে প্রলম্বিত হয়ে পশ্চিমে বাঁক নিয়ে আবার দক্ষিণ-পশ্চিম দিকে নেমে গিয়ে প্রায় ভূমধ্যসাগরে গিয়ে শেষ হয়। বাঁক বিশিষ্ট এই অঞ্চলটিকে "উর্বরা অর্ধচন্দ্রাকৃতিক" হিসেবে আখ্যা দেওয়া হয়। ইতিহাস বিখ্যাত এই অঞ্চলটি উত্তর আর্মেনিয়ার পার্বত্য অঞ্চল, দক্ষিণ ও পশ্চিমে আরব মরুভূমি ও পূর্বে জাগরাস পার্বত্য অঞ্চল দ্বারা পরিবেষ্টিত। অবস্থানগত এই বৈশিষ্ট্য ও আরবদের আদিম যাযাবর সংস্কৃতির মিথস্ক্রিয়ার মধ্য দিয়ে মেসোপটেমিয়া একটি মিশ্র সভ্যতার ধারা নিয়ে গড়ে উঠেছিল। মেসোপটেমিয়া সভ্যতা ৫০০০ খ্রিষ্টপূর্বে সূচনা হয়ে পরিপূর্ণতা লাভ করে প্রায় খ্রিষ্টপূর্ব ৩০০০ অব্দে। ৩৩৩ খ্রিষ্টাব্দে এসে বিভিন্ন জনগোষ্ঠির আন্তঃকলহের মধ্য দিয়ে পরস্পরের ধ্বংস ডেকে আনে এবং ক্ষয়িষ্ণু চরিত্র স্থায়িত্ব লাভ করে।
শব্দগত উৎপত্তি
thumb|right|[[টাইগ্রিস ও ইউফ্রেটিস নদীর অববাহিকা যার থেকে মেসোপটেমিয়া নামের উৎপত্তি]] মেসোপটেমিয়া নামটি গ্রীকদের দেওয়া, এর প্রকৃত অর্থ হল দুটি নদীর মধ্যবর্তী অঞ্চল। এই অঞ্চলটি প্রধানত জলাভূমি ছিল। নলখাগড়ার জঙ্গল আর খেজুর গাছই ছিল এ প্রধান বনস্পতি। কালক্রমে টাইগ্রিস ও ইউফ্রেটিস নদীর পলিমাটি জমে নিম্নভূমি ভরাট হয়ে এক উর্বর অঞ্চলের সৃষ্টি হয়। এই উর্বর এলাকায় প্রায় ৬০০০ খ্রিষ্টপূর্ব থেকেই বিভিন্ন এলাকার মানুষ এসে সমবেত হতে থাকে। কালক্রমে এরাই মেসোপটেমিয়া সভ্যতার বীজ বপন করে। নদীবিধৌত এবং প্রাকৃতিক কোন সুরক্ষা ব্যবস্থা না থাকায় এটি কালক্রমে বহিঃশত্রুদের লক্ষ্যবস্তুতে পরিনত হয় এবং বিভিন্ন আক্রমণে বিপর্যস্ত হয়। এর ফলে এই সভ্যতায় কয়েকটি সাম্রাজ্যের উন্মেষ ঘটে। উত্তরাংশের নাম ছিল এশেরীয়া এবং দক্ষিণাংশের নাম ছিল ব্যাবিলনিয়া। ব্যাবিলোনিয়ার উত্তরে আক্কাদ ও দক্ষিণে সুমের নামে দুটি অংশে বিভক্ত ছিল। প্রকৃতপক্ষে এই দুটি জনগোষ্ঠির সৃজনশীলতার ফসলই হল মেসোপটেমিয়া সভ্যতা।
ধর্ম ও দর্শন
thumb|left|150px|আঠারশ শতকের দিকে উদ্ধারকৃত ব্যাবিলোনিয়ানদের আরাধ্য দেবীর একটি মূর্তিমেসোপটেমিয়ানদের বিশ্বাস ছিল যে পৃথিবী একটি বিশাল ফাঁকবিশিষ্ট স্থানে অবস্থিত একটি গোলাকার চাকতি। তারা আরও বিশ্বাস করত যে আকাশে স্বর্গ এবং মাটির নিচে রয়েছে নরক। জল সম্পর্কে তাদের ধারণা ছিল যে পৃথিবী জল দিয়েই তৈরী এবং এর চারপাশজুড়ে জলই আছে। প্রাচীন মেসোপটেমিয়ানরা বহুইশ্বরবাদে বিশ্বাসি ছিলো তবে সময়ের ধারার সাথে কিছু কিছু গোষ্ঠির ধর্মমত পরিবর্তীত হতে শুরু করে। প্রাচীন মেসোপটেমিয়ানদের মধ্যে বিভিন্ন দেবদেবির মূর্তিপূজার প্রমাণ পাওয়া যায়।
ধর্ম পালনের দিক দিয়ে মেসোপটেমিয়া সভ্যতার মানুষেরা অনেক অগ্রগামী ছিলো। প্রতিটি জিগুরাট ও মন্দিরেই বিভিন্ন শ্রেণীর মানুষ যেমন ধনি, দরিদ্র, ব্যবসায়ী, কামার, মজুর, কৃষক ইত্যাদি শ্রেণীর লোকেদের বসার ব্যবস্থা ছিল। এসব লোকজন যার যার নিজস্ব জায়গায় গিয়ে নগরদেবতাদের প্রনামভক্তি ও বিভিন্ন জিনিস উৎসর্গ করত। এতে এই সভ্যতার সার্বজনীন ধর্মব্যবস্থার পরিচয় পাওয়া যায়।
বিজ্ঞান ও প্রযুক্তি
সময়কাল বিচারে মেসোপটেমিয়ার অধিবাসীরা অতি উন্নত চিন্তার কৃষিবিদ ছিলো। উদ্বৃত্ত ফসল মন্দিরে জমা দেওয়ার রেওয়াজ ছিলো। কৃষকদের মধ্যে কে কতটা ফসল মন্দিরে জমা দিল এই হিসাব রাখতে পুরোহিতরা পাহাড়ের গায়ে দাগ কেটে মনে রাখার চেষ্টা করত। ক্রমেই হিসাব রাখার গুরুত্বটাই প্রাধান্য পেতে শুরু করে। এক পর্যায়ে মেসোপটেমিয়ানরা গণিত শাস্ত্রের উদ্ভাবন ও উন্নতিসাধন করতে সক্ষম হয়। মেসোপটেমীয়দের সংখ্যাগুলি ষষ্ঠিক বা ষাট কেন্দ্রিক ছিলো। সেখান থেকেই এক ঘণ্টায় ষাট মিনিট ও এক মিনিটে ষাট সেকেন্ডের হিসাব আসে। এছাড়া তারাই প্রথম বছরকে ১২ মাসে এবং এক মাসকে ৩০ দিনে ভাগ করে হিসাব করা শুরু করে।
যদিও প্রথমদিকে তাদের ধারণা ছিল পৃথিবীটা চ্যাপ্টা চাকতির মত কিন্তু পরবর্তীতে তাদের মধ্যে গোল পৃথিবীর ধারণা জন্মায় এবং তারাই প্রথম পৃথিবীকে ৩৬০ ডিগ্রিতে ভাগ করার পরিকল্পনা করে। ধারণা করা হয় যে তারাই প্রথম ১২ টি রাশিচক্র এবং জলঘড়ি আবিষ্কার করে।
ধাতুর ব্যবহারের ক্ষেত্রে মেসোপটেমীয়রা বেশ উন্নতি সাধন করেছিল। তারা খ্রিষ্টপূর্ব ২৫০০ অব্দে তামা ও ব্রোঞ্জের ব্যবহার শুরু করে। মেসোপটেমিয়ার বিভিন্ন মন্দির এবং জিগুরাট থেকে প্রাপ্ত বিভিন্ন বাসন কোসন পর্যবেক্ষণ করলে ধারণা করা যায় যে তারাই তামা ও টিনের সংমিশ্রনে তৈরী একটি চমৎকার ধাতু ব্রোঞ্জের আবিষ্কারক। এছাড়া মেসোপটেমিয়ায় কাচের ব্যবহার খ্রিষ্টপূর্বাব্দ ১৬০০ থেকে শুরু হয় বলে ধারণা করা হয়।
ভাষা ও সাহিত্য
thumb|right|খ্রিষ্টপূর্ব নবম থেকে সপ্তম শতাব্দীর নব্য আসিরীয় সভ্যতার একটি মূর্তি যেখানে একটি সিংহ একটি মানুষের ঘাড়ে কামড় দিচ্ছে। প্রকৃতপক্ষে এই পীকটোগ্রাফী তাদের লিখিত মত প্রকাশের প্রধান মাধ্যম ছিল। মেসোপটেমীয়রা যে বা ভাষায় কথা বলত তাকে সেমিটিক ভাষা হিসেবে ইতিহাসবিদরা চিহ্নিত করেছেন। তাদের এই ভাষায় দৈনন্দিন ভাবের আদান প্রদান সহ বিজ্ঞানচর্চা, প্রশাসনিক কাজে এবং ধর্মকর্ম পরিচালনা করত। মেসোপোটেমীয়দের প্রধান কৃতিত্ব হল প্রয়োজনীয় ভাব বা বার্তা বোঝানোর জন্য আদিম লেখন পদ্ধতির উদ্ভাবন। প্রথম দিকে এই ভাষা কিছু অর্থবোধক ছবির মাধ্যমে প্রকাশ করা হত। চিত্রধর্মী এই পদ্ধতিকে বিজ্ঞানীরা পীকটোগ্রাফি বলে থাকেন। মেসোপটেমীয়রা প্রধানত কাদামাটির উপর নলখাগড়ার সূচালো মাথা দিয়ে লিখে শুকিয়ে নিত কিন্তু পরবর্তীতে তা আরো পরিশীল হয়ে বর্ণমালায় রূপ নেয়। আনুমানিক ৩৪০০ খৃষ্টপূর্ব অব্দের এই বর্ণমালার মাধ্যমে লিখিত দলিল পাওয়া যায়। সেই সময়ের লেখালেখি শুধুমাত্র হিসাব নিকাশ সংরক্ষণের কাজে ব্যবহার হত। আধুনিক যে দফতরীয় দলিল দেখতে পাওয়া যায় তা সুমেরীয়দের মধ্যেই প্রথম দেখা যায়।
সাহিত্যের জন্য মেসোপটেমীয়রা যে ভাষা ব্যবহার করত তাকে বিজ্ঞানীরা হেমেটিক ভাষা বলে চিহ্নিত করেছেন। প্রখ্যাত লেখক হোমার তার ইলিয়াড এবং ওডেসি লেখার ও প্রায় এক হাজার বছর পূর্বে সুমেরীয়রা তাদের নিজস্ব ভাষায় সাহিত্য রচনা করেছিল। এর নাম ছিল গিলগামেশ। এই সাহিত্য থেকে জানা যায় যে এখানকার লোকজন অত্যন্ত কল্পনাপ্রবণ ছিলো। ব্যাবিলোনীয় শাসন আমলে তাদের লেখালেখিতে পরলৌকিক চিন্তার প্রভাব লক্ষ্যণীয়। বস্তুত এইগুলো ছিল ধর্মাশ্রয়ী সাহিত্যচিন্তা।
তথ্যসূত্র
আরো দেখুনঃ
{https://www.successtrips.in/2020/05/history-of-mesopotamia.html মেসোপটেমিয়া সভ্যতার অবদান ও ইতিহাস আর্টিকেল }
পূর্ব ষোলশহর ওয়ার্ড
পূর্ব ষোলশহর বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
পূর্ব ষোলশহর ওয়ার্ডের আয়তন ২.৪১ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী পূর্ব ষোলশহর ওয়ার্ডের মোট জনসংখ্যা ৬২,১১৩ জন। এর মধ্যে পুরুষ ৩২,২৭৭ জন এবং মহিলা ২৯,৮৩৬ জন। মোট পরিবার ১৩,৭১৫টি।
অবস্থান ও সীমানা
চট্টগ্রাম সিটি কর্পোরেশনের পূর্বাংশে পূর্ব ষোলশহর ওয়ার্ডের অবস্থান। এর পশ্চিমে ৮নং শুলকবহর ওয়ার্ড ও ১৬নং চকবাজার ওয়ার্ড, দক্ষিণে ১৭নং পশ্চিম বাকলিয়া ওয়ার্ড, পূর্বে ১৮নং পূর্ব বাকলিয়া ওয়ার্ড এবং উত্তরে ৪নং চান্দগাঁও ওয়ার্ড অবস্থিত।
প্রশাসনিক কাঠামো
পূর্ব ষোলশহর ওয়ার্ড চট্টগ্রাম সিটি কর্পোরেশনের আওতাধীন ৬নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের চান্দগাঁও থানার আওতাধীন এবং ২৮৫নং চট্টগ্রাম-৮ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
শিক্ষা ব্যবস্থা
২০১১ সালের আদমশুমারি অনুযায়ী পূর্ব ষোলশহর ওয়ার্ডের সাক্ষরতার হার ৬৭.৮%। এ ওয়ার্ডে ৩টি মাদ্রাসা, ৩টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৬নং পূর্ব ষোলশহর ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
দ্য সাউন্ড অব মিউজিক (চলচ্চিত্র)
দ্য সাউন্ড অব মিউজিক (ইংরেজি ভাষায়: The Sound of Music) ১৯৬৫ সালে মুক্তিপ্রাপ্ত চলচ্চিত্র। রজার্স ও হ্যামারস্টাইন রচিত গীতনাট্য অবলম্বনে সিনেমাটি পরিচালনা করেছেন রবার্ট ওয়াইজ এবং প্রধান চরিত্রে অভিনয় করেছেন জুলি অ্যান্ড্রুজ। মূল চলচ্চিত্রের রচয়িতাও এই রজার্স ও হ্যামারস্টাইন। তাদের মূল গীতনাট্যের নামও ছিল দ্য সাউন্ড অব মিউজিক। এর চিত্রনাট্য রচনা করেছেন এর্নেস্ট লেহমান।
মুকুন্দপুর ইউনিয়ন
মুকুন্দপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
খানপুর ইউনিয়ন
খানপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
হামজা মেন্দিল
হামজা মেন্দিল (জন্ম: ২১ অক্টোবর ১৯৯৭) হলেন মরক্কোর একজন পেশাদার ফুটবলার, যিনি ফরাসি ক্লাব লিলি এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি লিলির হয়ে লীগ ১-এ খেলেন।
আন্তর্জাতিক ক্যারিয়ার
মেন্দিল মরক্কোর কাসাব্লাঙ্কায় জন্মগ্রহণ করেছেন। তার বাবা হচ্ছেন একজন আইভরিয়ান এবং তার মা হচ্ছেন মরক্কোর বাসিন্দা। তিনি মরক্কোর বেশ কয়েকটি যুব পর্যায়ের দলের হয়ে খেলেছেন, অতঃপর তিনি ২০১৭ আফ্রিকা কাপ অফ নেশন্সের বাছাইপর্বে সাও তোমের বিরুদ্ধে মরক্কো জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
পলাশবাড়ী ইউনিয়ন
পলাশবাড়ী ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
মৌরিতানিয়া
মৌরিতানিয়া, সরকারিভাবে যা একটি ইসলামী প্রজাতন্ত্র, উত্তর পশ্চিম আফ্রিকা মহাদেশের একটি রাষ্ট্র।
ইতিহাস
থাম্ব|মৌয়িতানিয়ার রাজধানী এবং বৃহত্তম শহর নোয়াখট। এটি সাহারার অন্যতম বড় শহর। প্রাচীন ইতিহাস মৌরিতানিয়ার প্রাচীন উপজাতিরা ছিল বারবার মানুষ। বাফুর প্রাথমিকভাবে কৃষি ছিল, এবং প্রথম সাহারান মানুষের মধ্যে তাদের ঐতিহাসিকভাবে অস্বাভাবিক জীবনধারা পরিত্যাগ করা। সাহারার ধীরে ধীরে নির্গত হওয়ার সাথে সাথে তারা দক্ষিণে চলে যায়। বার্বার উপজাতিগুলির বেশিরভাগই ইয়েমেনি (এবং কখনও কখনও অন্য আরব) উৎসকে দাবি করে। যেমন দাবি সমর্থন করার জন্য সামান্য প্রমাণ আছে, কিন্তু ইয়েমেনি জনগণের ২,০০০ ডিএনএ গবেষণায় প্রস্তাব করা হয়েছে যে জনগণের মধ্যে কিছু প্রাচীন সম্পর্ক থাকতে পারে।
অন্যান্যরাও সাহারার পশ্চিমে দক্ষিণ আফ্রিকার দক্ষিণে স্থানান্তরিত হয়েছিল। ১০৭৬ সালে, মুরিশ ইসলামী যোদ্ধা ভিক্ষুক (আলমোরাভিদ বা আল মুরাবিতুন) আক্রমণ করেছিল এবং প্রাচীন ঘানা সাম্রাজ্যের বৃহৎ এলাকা জয় করেছিল।
১৬৬৫ সালে আর্গুয়েনের ডাচ ট্রেডিং পোস্ট চার বৌবা যুদ্ধ (১৬৪৪-১৬৭৪) ইয়েমেনি মাকিল আরব আগ্রাসকদেরকে হ্রাস করার জন্য জনগণের ব্যর্থ চূড়ান্ত প্রচেষ্টা ছিল। আক্রমণকারীরা বেনী হাসান গোত্রের নেতৃত্বে ছিল। বেনি হাসান যোদ্ধাদের বংশধররা মুরিশ সমাজের উপরের স্তম্ভ হয়ে ওঠে। হাসানিয়া, বেদুইন আরবী দ্বান্দ্বিক, যেটির নাম বেনী হাসান থেকে পাওয়া যায়, এটি হ'ল বেশিরভাগ অস্বাভাবিক জনসংখ্যার মধ্যে প্রভাবশালী ভাষা হয়ে ওঠে।
বার্বাররা অঞ্চলের বিরাট অংশগুলি তৈরি করে বেশিরভাগ প্রভাব তৈরি করে একটি বিশেষ প্রভাব বজায় রাখে: যারা ইসলামী ঐতিহ্য সংরক্ষণ ও শিক্ষা দেয়।
লাইপ্‌ৎসিশ
লাইপ্‌ৎসিশ [] (জার্মান Leipzig; আ-ধ্ব-ব: [ˈlaɪ̯pʦɪç]) জার্মানির জাখ‌সেন রাজ্যের উত্তর-পশ্চিমে অবস্থিত একটি স্বায়ত্বশাসিত শহর। প্রায় ৫ লাখেরও বেশি অধিবাসীর আবাসস্থল লাইপ্‌ৎসিশ যাখ্‌সেন রাজ্যের সবচেয়ে জনাকীর্ণ শহর। ১১৬৫ সালে প্রতিষ্ঠার অল্প কিছু দিনের মধ্যেই এ শহরটি একটি বড় বাণিজ্যিক কেন্দ্রে পরিণত হয়। ১৮৭০ সালে এর জনসংখ্যা ১ লাখ ছাড়িয়ে যায়। মধ্যযুগ থেকেই এ শহরে লাইপ্‌ৎসিশ বাণিজ্য মেলা বসত; সাম্যবাদী পূর্ব জার্মানি আমলে এ মেলার রাজনৈতিক গুরুত্ব বেড়ে যায়। শহরটি মুদ্রণ ও বই প্রকাশনা শিল্পের জন্য এককালে বিখ্যাত ছিল। শহরটি প্লাইসে, ভাইসে এল্‌স্টার ও পারঠে নদীত্রয়ের মিলনস্থলে অবস্থিত।
বরুড়া পৌরসভা
আয়তন
২৪.১৩ বর্গ কিলোমিটার।
জনসংখ্যা
প্রায় ৫০ হাজার।
অবস্থান ও সীমানা
বরুড়া উপজেলার মধ্যাংশে বরুড়া পৌরসভার অবস্থান। এ পৌরসভার উত্তরে খোশবাস দক্ষিণ ইউনিয়ন, উত্তর-পূর্বে আগানগর ইউনিয়ন, পূর্বে ভবানীপুর ইউনিয়ন ও শিলমুড়ী উত্তর ইউনিয়ন, দক্ষিণ-পূর্বে গালিমপুর ইউনিয়ন, দক্ষিণে শাকপুর ইউনিয়ন এবং পশ্চিমে ঝলম ইউনিয়ন অবস্থিত।
ইতিহাস
বরুড়া উপজেলার ৭নং দেওড়া উত্তর ইউনিয়ন এর সম্পূর্ণ অংশ এবং ০৪নং দক্ষিন খোসবাশ ইউনিয়নের (কাসেড্ডা,কসামী,নিশ্চিন্তপুর)গ্রাম নিয়ে বরুড়া পৌরসভা গঠন করা হয়।
প্রতিষ্ঠাকাল
বরুড়া পৌরসভা ১৯৯৫ সালে প্রতিষ্ঠার পর ৩১/০৫/২০১১ সালে "খ" শ্রেনীতে উন্নীত হয়,তারপর ৪/০১/২০২২ সালে বরুড়া পৌরসভা "ক" শ্রেনিতে উন্নীত হয়। বর্তমানে পৌরসভাটি ১ম শ্রেনির পৌরসভা।
প্রশাসনিক এলাকা
বরুড়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
শিক্ষা ব্যবস্থা
অনেক ভালো
শিক্ষা প্রতিষ্ঠান
মাধ্যমিক বিদ্যালয় ৫টি,প্রাথমিক ২২ টি।
জনপ্রতিনিধি
বরুড়া পৌরসভার কর্মকর্তাবৃন্দ পদবীঃ প্রধান নির্বাহী কর্মকর্তা,তছলিমুনেছা আক্তার। সচিবঃ মহসিনুর রহমান খান প্রধান প্রকৌশলীঃ মোঃ আবুল আনছার সহকারী প্রকৌশলীঃ আলমগীর হোসেন হিসাবরক্ষণ কর্মকর্তাঃ মোঃ মিজানুর রহমান টিকাদান সুপারভাইজারঃ ফাতেমা আক্তার।
বিন্ধ্যশক্তি
বাকাটক রাজবংশের প্রতিষ্ঠাতা বিন্ধ্যশক্তি সম্বন্ধে বিশেষ কিছু জানা যায় না। অজন্তার ষোল নম্বর গুহার শিলালিপিতে তাকে দ্বিজ বা ব্রাহ্মণ হিসেবে উল্লেখ করা হয়েছে। এই লিপি থেকে জানা যায় যে, তার বিশাল অশ্বারোহী বাহিনী ছিল এবং তাকে প্রচণ্ড লড়াই করে ক্ষমতা লাভ করতে হয়েছিল। যদিও পুরাণে তাকে বিদিশার শাসক হিসেবে বর্ণনা করা হয়েছে, তবে ঐতিহাসিকরা তা সত্য বলতে মানেননি। বিন্ধ্যশক্তির পরে তার পুত্র প্রথম প্রবর সেন সিংহাসনলাভ করেন এবং দক্ষিণ ও উত্তর ভারত ধিকার করে তিনি সম্রাট উপাধি গ্রহণ করেন। তিনি নর্মদা নদী পেরিয়ে সিসুক নামক এক রাজার শাসনাধীন পুরিক রাজ্য অধিকার করেন। মনে করা হয়, তিনি দক্ষিণ কোশল, কলিঙ্গ ও অন্ধ্রের বিস্তীর্ণ অঞ্চল নিজ অধিকারে আনেন। প্রথম প্রবর সেন ব্রাহ্মণ্য ধর্মানুলম্বী ছিলেন, যিনি অগ্নিষ্টোম, অপ্তোর্যম, উখথ্য, শোদাসিন, অতিরাত্র, বাজপেয়, বৃহস্পতিসব, সদ্যস্ক্র ও চার বার অশ্বমেধ যজ্ঞ সম্পাদন করেন। তার পুত্র গৌতমীপুত্রের সঙ্গে রাজা ভবনাগের কন্যার বিবাহ হয়, কিন্তু প্রথম প্রবরসেনের মৃত্যুর পূর্বেই গৌতমীপুত্রের মৃত্যু হলে, গৌতমীপুত্রের পুত্র প্রথম রুদ্রসেন পরবর্তী সম্রাট হন, যিনি নন্দীবর্ধনকে রাজধানী করে রাজত্ব করেন। প্রথম প্রবর সেনের অপর পুত্র সর্ব সেন বৎসগুল্ম নামক স্থানে রাজধানী স্থাপন করে পৃথক ভাবে রাজ্য শাসন করেন।
চেয়ার
thumb|250px|right চেয়ার বা কেদারা বসবার জন্য ব্যবহৃত একধরনের আসবাব। ব্যবহারের ধরন ও বসার সুবিধা অনুযায়ী বিভিন্ন নকশার ও আকারের চেয়ার দেখা যায়। চেয়ার বিভিন্ন ধরনের হয়ে থাকে। যেমন- টুল, সোফা, বেঞ্চ, চৌকি ইত্যাদি।
বাংলায় কেদারা শব্দটি এসেছে ল্যাটিন ভাষা cathedra থেকে। অন্যদিকে চেয়ার শব্দটি এসেছে প্রাচীন ফ্রান্স শব্দ chaera থেকে।
চেয়ার তৈরির সরঞ্জাম
চেয়ার সাধারণত কাঠ, ধাতু এবং অন্যান্য শক্ত জিনিস হতে তৈরি হয়ে থাকে । এছাড়াও কোন কোন সময় চেয়ার তৈরিতে একাধিক উপাদান ব্যবহার করা হয় উদাহরণস্বরুপ, চেয়ারের পা কাঠ নির্মিত এবং বসার স্থান ও হেলান দেওয়ার অংশ প্লাস্টিক দ্বারা নির্মিত হতে পারে। চেয়ার কাঠ, ধাতু, প্লাস্টিক, বা অন্যান্য উপকরণ, বা এই হার্ড পৃষ্ঠতলের কিছু বা সব হার্ড পৃষ্ঠতলের থাকতে পারে অথবা গৃহসজ্জার সামগ্রী অথবা প্যাডিং এর সঙ্গে আবৃত করা হতে পারে। এছাড়াও বিভিন্ন চেয়ার তৈরিতে লৌহ,এলুমিনিয়াম ব্যবহার করা হয়ে থাকে।
ইজ্জাউদ্দিন বলবন
ইজ্জাউদ্দিন বলবন-ই-ইয়ুজবাকি ১২৫৭-১২৫৯ খ্রিস্টাব্দে বাংলার গভর্নর ছিলেন।
ইতিহাস
মালিক ইখতিয়ারউদ্দিন ইয়ুজবাকের মৃত্যুর পর যিনি দিল্লি থেকে বিদ্রোহ করেন এবং নিজেকে বাংলার সুলতান ঘোষণা করেন, ইজ্জাউদ্দিন দিল্লির সুলতান কর্তৃক বাংলার গভর্নর নিযুক্ত হন। তার সংক্ষিপ্ত গভর্নরশিপ ২ বছর পূর্ব গঙ্গা রাজবংশের বিরুদ্ধে যুদ্ধে ব্যয় করা হয় যারা তাদের মধ্যে অধিকাংশ প্রদেশ দখল করে ছিল। এমনই একটি অভিযানের সময়, ওধ গভর্নর তাতার খান, উত্তর বঙ্গ আক্রমণ এবং নিজেকে সুলতান ঘোষণা।
তথ্যসূত্র
Izzuddin Balban
মালিক ইখতিয়ারউদ্দিন ইয়ুজবাক
মালিক ইখতিয়ার আদ-দীন ইয়জবাক, এবং পরে মুগিসউদ্দিন আবু আল-মুজাফফর ১২৫১ খ্রিস্টাব্দ থেকে ১২৫৫ খ্রিস্টাব্দ পর্যন্ত দিল্লী সালতানাতের বাংলার গভর্নর হিসাবে নিযুক্ত হন। তিনি ১২৫১ থেকে ১২৫৭ খ্রিস্টাব্দ পর্যন্ত উত্তরবঙ্গের স্বতন্ত্র সুলতান হন।
গভর্নর হিসাবে
মাসুদ জানি চার বছর ধরে পূর্ব গঙ্গার সম্রাট নরসিংহ দেবের প্রতিনিধিত্বকারী বাহিনীকে পরাজিত করতে না পারার পর ইউজবাকবাংলার গভর্নর নিযুক্ত হন। ১২৫৪ সালে তিনি উত্তর-পূর্ব বাংলার আজমারদান রাজ (বর্তমান আজমিরিগঞ্জ) আক্রমণ করেন এবং স্থানীয় রাজাকে পরাজিত করতে সক্ষম হন। ১২৫৫ সালে ইয়ুজবাক সম্রাট নরসিংহের বাহিনীকে প্রতিহত করতে সক্ষম হন, সম্রাটের জামাতা সাভান্তরের নেতৃত্বে, দক্ষিণ-পশ্চিম বঙ্গ থেকে দূরে। পশ্চিমবঙ্গে মান্দারান দখল করার পর ইয়ুজবাক দামোদর নদীতে দুই সাম্রাজ্যের মধ্যে সীমানা নির্ধারণ করেন।
স্বাধীন সুলতান হিসাবে
মান্দারান এবং দক্ষিণ-পশ্চিম বঙ্গ পুনরায় দখলের পরে, তিনি নরসিংহের সাথে জোটের চুক্তিতে স্বাক্ষর করেন এবং নিজেকে দিল্লি সুলতানি থেকে স্বাধীন ঘোষণা করেন। তিনি নিজেকে সুলতান মুগিথউদ্দিন আবুল মুজাফফর ইয়ুজবাক হিসেবে আখ্যায়িত করেন এবং নিজের নামে মুদ্রা তৈরি করেন। স্বতন্ত্র সুলতান হিসাবে, ইয়ুজবাকের রাজধানী লখনৌতির সাথে উত্তর ও উত্তর-পশ্চিম বাংলার বেশিরভাগ অংশের নিয়ন্ত্রণ ছিল। ১২৫৬ সালের মধ্যে, তিনি তার নিজস্ব সেনাবাহিনী এবং যুদ্ধ-নৌকো দিয়ে দিল্লির শাসন থেকে বিহার এবং আঊধকে দখল করেছিলেন, এভাবে তাঁর শক্তিশালী প্রসারিত হয়েছিল।
পরাজয়
১২৫৭ সালে ইউজবাক কামরূপ অঞ্চল এবং কোচ হাজো, উভয় বর্তমান আসামে একটি অভিযান শুরু করেন। সেখানে যুজবাক ও তার বাহিনী কারুপানগরের কামরূপের প্রাক্তন রাই সন্ধ্যার ব্যাটালিয়নের মুখোমুখি হয়। মৌসুমী বসন্ত বন্যার সাহায্যে সন্ধ্যা যুজবাককে পরাজিত করে এবং যথাসময়ে মৃত্যুদণ্ড কার্যকর করে।
ফাঁসির পর, যুজবাকের ডোমেইন পূর্ব গঙ্গার নরসিংহদেব প্রথম জোট ভেঙ্গে এবং তিনি হারানো এলাকা দখল সঙ্গে দুই ভাগে বিভক্ত করা হয়। ইউজবাকের সহযোগী আদিবাসী ইজ্জাউদ্দিন বলবন ইয়ুজবাকি দিল্লি সালতানাতের জন্য বাংলার গভর্নর হিসেবে তার স্থলাভিষিক্ত হন।
রবার্ট ওয়াইজ
রবার্ট আর্ল ওয়াইজ (১০ই সেপ্টেম্বর, ১৯১৪ - ১৪ই সেপ্টেম্বর, ২০০৫) মার্কিন চলচ্চিত্র সম্পাদক, সাউন্ড ইফেক্ট সম্পাদক, প্রযোজক এবং পরিচালক। যে বিখ্যাত ছবিগুলো নিয়ে তিনি কাজ করেছেন তার মধ্যে আছে দ্য স্যান্ড পিব্‌লস, দ্য সাউন্ড অফ মিউজিক, ওয়েস্ট সাইড স্টোরি, দ্য হিন্ডেনবার্গ, স্টার ট্রেক: দ্য মোশন পিকচার, দ্য ডে দ্য আর্থ স্টুড স্টিল ইত্যাদি। ১৯৩০ থেকে শুরু করে ১৯৯০-এর দশক পর্যন্ত তিনি পূর্ণ উদ্যমে কাজ করেছেন।
দেওড়া উত্তর ইউনিয়ন
দেওড়া উত্তর বাংলাদেশের কুমিল্লা জেলার অন্তর্গত বরুড়া উপজেলার একটি বিলুপ্ত ইউনিয়ন।
বাদর বানুন
বাদর বানুন (জন্ম: ৩০ সেপ্টেম্বর ১৯৯৩) হলেন মরক্কোর একজন পেশাদার ফুটবলার, যিনি মরক্কোর ক্লাব রাজা কাসাব্লাঙ্কা এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৭ সালের ৭ই অক্টোবর তারিখে, তিনি ২০১৮ ফিফা বিশ্বকাপ বাছাইপর্বে গাবোনের বিরুদ্ধে ম্যাচে খেলার মাধ্যমে মরক্কো জাতীয় দলের হয়ে আন্তর্জাতিক পর্যায়ে অভিষেক করেন। উক্ত ম্যাচে তিনি মিধি বেনাতিয়ার বদলি খেলোয়াড় হিসেবে মাঠে নেমেছিলেন; উক্ত ম্যাচে মরক্কো ৩–০ গোলে জয়লাভ করে।
শ্রিয়া পিলগাঁওকর
শ্রিয়া পিলগাঁওকার হলেন একজন ভারতীয় চলচ্চিত্র অভিনেত্রী, পরিচালক, প্রযোজক এবং মঞ্চ অভিনেত্রী। তিনি অভিনেতা শচীন ও সুপ্রিয়া পিলগাঁওকরের মেয়ে।
প্রারম্ভিক জীবন
ছোটবেলায় পিলগাঁওকর পেশাদার সাঁতারু হওয়ার জন্য প্রশিক্ষণ গ্রহণ করেছিলেন এবং বিদ্যালয়ে থাকাকালীন তিনি সাঁতারে বেশ কয়েকটি পদকও জয়লাভ করেছিলেন। তিনি যখন ছোট ছিলেন তখন জাপানি ভাষায় ক্লাস করতেন, কেননা বড় হয়ে তিনি একজন অনুবাদক বা ভাষাবিদ হওয়ার ইচ্ছা পোষণ করেছিলেন। পরবর্তীতে তাঁর সিদ্ধান্ত বদল হয়ে যায় এবং তিনি মুম্বইয়ের সেন্ট জেভিয়ার'স কলেজের সমাজবিজ্ঞান বিভাগ থেকে স্নাতক ডিগ্রি অর্জন করেন। পিলগাঁওকর ছোটবেলায় কত্থক নৃত্যও শিখেছিলেন।
অভিনয়
মাত্র পাঁচ বছর বয়সে, পিলগাঁওকর হিন্দি টেলিভিশন ধারাবাহিক তু তু মে মে-এ একটি ছেলের চরিত্রে অভিনয় করেছিলেন। পিলগাঁওকর ২০১২ সালে করণ শেঠী র ১০ মিনিটের স্বল্পদৈর্ঘ্যের নাটক ফ্রিডম অফ লাভ এ অভিনয় করার মধ্য দিয়ে মঞ্চ নাটকে আত্মপ্রকাশ করেছিলেন। নাটকটি এনসিপিএ-এর সংক্ষিপ্ত এবং মিষ্টি উৎসবের একটি অংশ ছিল। এই নাটকটিতে, তিনি একাধারে অভিনয় করেছেন, গান গেয়েছিলেন এবং একই সাথে নৃত্য পরিবেশনও করেছেন।
ফ্রিডম অফ লাভ এ অভিনয়ের পরে, পিলগাঁওকার ২০১৩ সালে মারাঠি চলচ্চিত্র একুল্টি এক এর মাধ্যমে বড় পর্দায় আত্মপ্রকাশ করেছিলেন; এই চলচ্চিত্রে তিনি স্বরার চরিত্রে অভিনয় করেছেন, যিনি অরুণ দেশপাণ্ড (শচীন পিলগাঁওকর) এবং নন্দিনীর (সুপ্রিয়া পিলগাঁওকর) মেয়ে। তাঁর বাবা (শচীন পিলগাঁওকার) তাঁকে এই চলচ্চিত্রে স্বরার চরিত্রে অভিনয় করার জন্য বলেছিলেন; তিনিই এই চলচ্চিত্রটি রচনা, পরিচালনা এবং প্রযোজনা করেছিলেন। শ্রিয়া এক সাক্ষাৎকারে বলেছিলেন, "আমার মা-সহ বেশ কয়েকজন অভিনয়শিল্পীর অভিষেক করানোর কৃতিত্ব রয়েছে তাঁর (বাবার)। তিনি যখন আমাকে ছবিটির প্রস্তাব দিয়েছিলেন, তখম আমি তাঁর কাছ থেকে কোন আনুকূল্য চাইনি। তবে তিনি আমাকে সংশোধন করে বলেছিলেন, 'আমি বিনা কারণে সম্পদ বিনিয়োগ করার মত বোকা নই"।" তিনি আরও যোগ করেছেন, "অভিজ্ঞতার ভিত্তিতে আমি একজন শিক্ষানবিস তবে আমি মনে করি এই শিল্পে (চলচ্চিত্রে) আমার সংযোজনের এটিই দুর্দান্ত সময়। অনেক কিছু ঘটছে, অনেক পরিবর্তন হচ্ছে। আমি গর্ব বোধ করি যে আমি আমার বাবার সাথে প্রথম ছবিটি করেছি।" এই চলচ্চিত্রে আত্মপ্রকাশ করে তিনি ছয়টি পুরস্কার জিতেছিলেন। এর মধ্যে সেরা অভিষেক অভিনেত্রীর জন্য মহারাষ্ট্র রাজ্য সরকার পুরস্কার ছিল অন্যতম, যা তিনি ৫১তম মহারাষ্ট্র রাজ্য চলচ্চিত্র পুরস্কারে অনুষ্ঠানে গ্রহণ করেছিলেন।  এই চলচ্চিত্রটি সমালোচকদের কাছ থেকে ইতিবাচক পর্যালোচনা পেয়েছিল। টাইমস অফ ইন্ডিয়ার একজন সমালোচক এই চলচ্চিত্রটিকে ৩/৫ তারামার্কা দিয়েছিলেন এবং বলেছিলেন "এটি তাঁর (শচীন পিলগাঁওকর) কন্যা শ্রিয়াকে চলচ্চিত্রে আনার নিখুঁত সময় এবং তিনি আমাদের সকলকে হতাশ করেননি।"
হের্মান স্টাইন্‌টল
হের্মান স্টাইন্‌টল (Heymann/Hermann Steinthal) (১৬ মে, ১৮২৩ - ১৪ মার্চ, ১৮৯৯) একজন জার্মান ভাষাতাত্ত্বিক ও দার্শনিক ছিলেন।
প্রাথমিক জীবন
হের্মান ১৮২৩ সালের ১৬ মে গ্র্যেপ্‌ৎসিশ, আন্‌হাল্ট এ জন্মগ্রহণ করেন। তিনি বার্লিন বিশ্ববিদ্যালয়ে ভাষাবিজ্ঞান ও দর্শন বিষয়ে পড়াশুনা করেন।
কর্মজীবন
১৮৫০ সালে তিনি বার্লিন বিশ্ববিদ্যালয়ের ভাষাবিজ্ঞান ও পুরাণতত্ত্বের প্রিফাৎডজেন্ট হিসেবে যোগদান করেন। তিনি ভিল্‌হেল্ম ফন হুম্বোল্ট এর কাজ দ্বারা প্রভাবিত হয়েছিলেন এবং ১৮৮৪ সালে তার ভাষাবিজ্ঞান সম্পর্কিত কাজ সম্পাদনা করেন। ১৮৫২ সাল থেকে ১৮৫৫ সালে স্টাইন্‌টল প্যারিসে বসবাস করেন। সেখানে তিনি চীনা ভাষা নিয়ে গবেষণা করেন এবং ১৮৬৩ সালে তিনি বার্লিন বিশ্ববিদ্যালয়ের সহকারী অধ্যাপক হিসেবে যোগ দেন। ১৮৭২ সাল থেকে তিনি বার্লিনের ইহুদি ধর্ম শিক্ষা প্রতিষ্ঠানে ওল্ড টেস্টামেন্টের ইতিহাস ও ধর্মতাত্ত্বিক দর্শনের লেকচারার হিসেবে কর্মরত ছিলেন। ১৮৬০ সালে তিনি মরিৎজ লাজারুস নামে মনোবিজ্ঞান ও ভাষাবিজ্ঞানের উপর একটি সাময়িকী প্রতিষ্ঠা করেন। ১৮৮৩ সাল থেকে তিনি ডয়চ-ইস্রায়েলিতিশ্চার জেমেইনডেবান্ড এর একজন পরিচালক ছিলেন।
অরুণাচল প্রদেশ
অরুণাচল প্রদেশ উত্তর-পূর্ব ভারতের একটি রাজ্য। এর দক্ষিণে ভারতের অঙ্গরাজ্য আসাম, পশ্চিমে ভুটান, উত্তর ও উত্তর-পূর্বে গণচীন, এবং পূর্বে মিয়ানমার। অরুণাচল প্রদেশের আয়তন ৮৩,৭৪৩ বর্গকিলোমিটার। এর রাজধানী ইটানগর। চীনের তিব্বতের সাথে অরুণাচল প্রদেশের ১১২৯ কিলোমিটার দীর্ঘ আন্তর্জাতিক সীমানা রয়েছে।
ভূগোল
অরুণাচল প্রদেশের ভূপ্রকৃতি দক্ষিণে পাহাড়ের পাদদেশীয় এলাকা দিয়ে শুরু হয়ে ক্ষুদ্রতর হিমালয় পর্বতমালায় উপনীত হয়েছে এবং সেখান থেকে উত্তরে তিব্বতের সাথে সীমান্তের কাছে বৃহত্তর হিমালয় পর্বতমালায় মিশেছে। ব্রহ্মপুত্র নদ (এখানে সিয়াং (Dihang)নামে পরিচিত) ও তার বিভিন্ন উপনদী তিরাপ, লোহিত, সুবর্ণসিড়ি ও ভারেলি এখানকার প্রধান নদনদী। দক্ষিণের পাহাড়ের পাদদেশীয় এলাকার জলবায়ু উপক্রান্তীয় প্রকৃতির। পার্বত্য অঞ্চলে উচ্চতা বৃদ্ধির সাথে সাথে তাপমাত্রা দ্রুত হ্রাস পায়। বার্ষিক ২০০০ থেকে ৪০০০ মিলিমিটার বৃষ্টিপাত হয়। অঙ্গরাজ্যটির উদ্ভিজ্জ ও প্রাণীজীবনে এর বিচিত্র ভূপ্রকৃতি ও জলবায়ুর প্রভাব দেখতে পাওয়া যায়। এখানে ৫০০-রও বেশি প্রজাতির অর্কিড গাছ আছে। বিস্তৃত অরণ্য উপক্রান্তীয় থেকে শুরু করে আল্পীয় ধরনের হতে পার। প্রাণীর মধ্যে বাঘ, চিতাবাঘ, তুষার চিতা, হাতি, লাল পান্ডা এবং হরিণ উল্লেখযোগ্য। ২০০০ সালে প্রায় বনাঞ্চাল ছিল।
জনতত্ত্ব
অরুণাচল প্রদেশে ১০ লক্ষেরও বেশি লোক বাস করেন। অরুণাচল প্রদেশের ২০টির মত প্রধান তিব্বতি-বর্মী জাতির লোক বাস করেন এবং এরা প্রায় ৫০টিরও বেশি ভাষাতে কথা বলেন। এদের মধ্যে অসমীয়া ভাষা, হিন্দি ভাষা (প্রধানত বিহারী), বাংলা ভাষা (বাঙালী হিন্দু, চাকমা ও হাজং) ও ইংরেজি ভাষা সার্বজনীন ভাষা হিসেবে সর্বত্র ব্যবহার করা হয়। সর্বপ্রাণবাদ এখানকার প্রধান ধর্ম, তবে বৌদ্ধ ধর্মের বিশেষ প্রভাব আছে। ১৭ শতকে নির্মিত বৌদ্ধ বিহার তাওয়াং মঠ ভারতের বৃহত্তম বৌদ্ধ মন্দিরগুলির একটি। এই মন্দিরেই তিব্বতি বৌদ্ধধর্মের ষষ্ঠ দালাই লামা জন্মগ্রহণ করেন।
অর্থনীতি
অরুণাচল প্রদেশের অর্থনীতি মূলত কৃষিনির্ভর। ধান প্রধান শস্য; এছাড়াও যব, বজরা, গম, ডাল, আলু, আখ, ফলমূল, তেলবীজ, ইত্যাদি চাষ করা হয়। ঝুম চাষ পদ্ধতি প্রয়োগ করা হয়, যেখানে পাহাড়ের একটি নির্দিষ্ট অংশের সমস্ত গাছ কেটে ফেলে সেখানে কয়েক মৌসুম চাষ করা হয়, এবং এরপর চাষের জায়গা নতুন এলাকায় স্থানান্তর করা হয়। এর ফলে বনসম্পদের ক্ষয়ক্ষতি হয়। অরুণাচল প্রদেশে কলকারখানার পরিমাণ স্বল্প; এখানে কাঠ কাটা, ধান ও তেলের কল, সাবান ও মোমবাতি তৈরি, রেশম, এবং হস্তশিল্প প্রচলিত। অরুণাচল প্রদেশের অরণ্য, নদী, কয়লা, তেল এবং অন্যান্য খনিজের অর্থনৈতিক সম্ভাবনা এখনো পুরোপুরি সদ্ব্যবহার করা হয়নি। অংশত রুক্ষ ভূপ্রকৃতির কারণে এমনটি ঘটেছে। ১৯৯২ সালে অঙ্গরাজ্যটিকে সীমিত আকারের পর্যটনের জন্য উন্মুক্ত করে দেওয়া হয়।
অরুণাচল প্রদেশে একটি এক-কক্ষবিশিষ্ট আইনসভা আছে, যাতে আসনসংখ্যা ৬০। অঙ্গরাজ্য থেকে ভারতের জাতীয় আইনসভার নিম্নকক্ষ লোকসভায় ২ জন এবং উচ্চকক্ষ রাজ্যসভায় ১ জন প্রতিনিধি পাঠানো হয়। অঙ্গরাজ্যটির স্থানীয় সরকার প্রশাসন ১২টি প্রশাসনিক জেলায় বিভক্ত।
ইতিহাস
হিন্দু পুরাণে অঞ্চলটির উল্লেখ পাওয়া গেলেও এর প্রাচীন ইতিহাস সম্পর্কে তেমন কিছু জানা যায়নি। ১৬শ শতকে অসমের রাজারা এর কিছু অংশ দখলে নিয়েছিলেন। ১৮২৬ সালে অসম ব্রিটিশ ভারতের অংশে পরিণত হয়, কিন্তু ১৮৮০-র দশকের আগ পর্যন্ত অরুণাচল প্রদেশকে ব্রিটিশ শাসনের অধীনে আনার কোন প্রচেষ্টা নেওয়া হয়নি। ১৯১২ সালে অঞ্চলটি আসামের একটি প্রশাসনিক অঞ্চলে পরিণত হয় এবং এর নাম দেয়া হয় নর্থ ইস্টার্ন ফ্রন্টিয়ার ট্র‌্যাক্ট (North Eastern Frontier Tract সংক্ষেপে NEFT)। ১৯৫৪ সালে এটির নাম বদলে North East Frontier Agency রাখা হয়। ১৯১৩ সাল থেকেই উত্তরে তিব্বতের এর সীমান্ত নিয়ে বিবাদ রয়েছে। ব্রিটিশেরা হিমালয়ের শীর্ষরেখাকে সীমান্ত হিসেবে প্রস্তাব করেছিল, কিন্তু চীনারা তা প্রত্যাখান করে। এই প্রস্তাবিত রেখাটি ম্যাকমাহন রেখা (McMahon line) নামে পরিচিত এবং বর্তমানে এটিই কার্যত ভারত চীন সীমান্ত হিসেবে স্বীকৃত। ১৯৪৭ সালে চীন প্রায় সম্পূর্ণ অরুণাচল প্রদেশের উপর কর্তৃত্ব দাবী করে। ১৯৫৯ ও ১৯৬২ সালের মধ্যবর্তী সময়ে চীনা সেনারা বেশ কয়েকবার ম্যাকমাহন রেখা অতিক্রম করে ও সাময়িকভাবে ভারতের সীমান্ত ঘাঁটিগুলি দখল করে। ১৯৬২ সালে চীন অরুণাচল প্রদেশ থেকে পশ্চাদপসরণ করে। এরপর বহুবার সীমান্ত বিবাদটি সমাধানের চেষ্টা করা হলেও আজও কোন সমঝোতা হয়নি। ১৯৭২ সালে অঞ্চলটি অরুণাচল প্রদেশ ইউনিয়ন অঞ্চলে পরিণত হয় এবং ১৯৮৬ সালের ডিসেম্বরে একে পূর্ণাঙ্গ অঙ্গরাজ্যের মর্যাদা দেওয়া হয়।
আকাশ পথে
একমাত্র বিমানবন্দর, ইটানগর বিমানবন্দর নির্মাণাধীন অবস্থায় আছে।
ফতেজংপুর ইউনিয়ন
ফতেজংপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
সুলতান আহমেদ (বীর বিক্রম)
জন্ম ও শিক্ষাজীবন
সুলতান আহমেদের জন্ম চট্টগ্রাম জেলার হাটহাজারী উপজেলার ১ নম্বর দক্ষিণ পাহাড়তলী ওয়ার্ডের ফতেয়াবাদ গ্রামে। তার বাবার নাম মোখলেসুর রহমান সরকার এবং মায়ের নাম আজব খাতুন। তার স্ত্রীর নাম জরিনা খাতুন। তার তিন ছেলে ও এক মেয়ে।